תיבת הזמרה נפרדת
על העיר עפות יונים,; על העיר, על יער פרא,; על ככר התלינים,; על ריסי נשים בערב.; עם הרוח הנודדת; לא נסע הרחק מכאן.; השקיעה נשאה בדרך; את סלי הדבדבן.; ערב, ערב, עיר ערבית.; אפרד מרחוב האבן.; אל עיני סוסים אביט,; כהביט אשה אוהבת.; כי הסוף, אחים, הוא אלם.; כי באוני הדממות.; כעינים מול ההלך; הדרכים נעצמות.; עוד מקטרת נעשן,; על מפתן עתיק נשבה; את חיינו נישן; כתינוק נרדם בשבע.; רוח סער ועננת,; ריח יער ושנים.; בואי, בואי, על משענת,; בת שירי הנושנים.; הה, ימים יפי קומה,; סחרחרים משוק וקיץ,; מקורנות ומקמה,; משמלות ומברכים; מנתיבת אבק רועשת,; מרכסי זמרה תלולים,; מן הרשע והרשת; של תוגות והתולים.; מה דבקתי בך תבל,; שווא לפרוק אותך נסיתי.; מה חיכיתי לך עם ליל,; כתלמיד לגימנזיסטית.; רק הטל הזה בחפן,; רק השיר הזה- עדי,; כי גם לי אדמו באפל; תפוחיך שבגי.; כעלות נחשול זוהר,; גחת אלי לקרב בינים.; בך גלגלתי כעור; ברחובות מלאי עיניים.; בך נותרתי קרע-קרע; על קוצי המחסומים,; של חימות, של עת נמכרת.; של פגישות ופתאומים.; על העיר יונים עפות,; כל ימי שטים ביחד,; אור, ערים ומרצפות,; זרוע מניפה מטפחת; ומפלת ליל נתכת; אדוני האדונים!; גוף נופל על אדמותיך...; על העיר עפות יונים.; 